24PES-517

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Ángel Ansa Echegaray jaunak, Legebiltzarreko Erregelamenduan ezartzen denaren babesean, honako galdera hauek aurkezten ditu, Nafarroako Gobernuak idatziz erantzun ditzan:

Departamentuek kudeatutako 150 jarduketa aipatzen dira Europako SEM funtsen urriko datuak gaurkotzeari buruz Nafarroako Gobernuak azaroaren 28an argitaratu zuen prentsa-oharrean.

1. Jarduketa horiek zehazten diren Excel fitxategian sartzean, 127 jarduketa ageri dira "Consulta subproyectos/actuaciones general" fitxan. Falta diren jarduketak zergatik ez dira agertzen?

2. “Consulta subproyectos/actuaciones por departamentos y componentes” fitxan 153 jarduketako zerrenda ageri da, baina ez da esaten zer epe aurreikusten den betebeharrak aitortzeko. Zergatik?

3. ID053, ID124, ID135, ID136, ID139, ID141, ID143, ID144, ID147, ID150, ID152 eta ID153 jarduketak oraindik ere "egiteke” moduan agertzen dira. Horietako bakoitzari buruz jakin nahi dut: Zergatik ageri dira horrela? Noiz uste duzue ezarriko dela horiek egiteko epea?

Iruñean, 2024ko abenduaren 5ean

Foru parlamentaria: Ángel Ansa Echegaray